**ФИНАНСОВА ОБОСНОВКА**

**Относно:** Проект на Наредба за организацията и реда за извършване на проверка на декларациите по реда на Закона за противодействие на корупцията и за отнемане на незаконно придобитото имущество и за установяване на конфликт на интереси в органите на съдебната власт, Висшия съдебен съвет, Инспектората към Висшия съдебен съвет и Националния институт на правосъдието.

1. Мотиви и цел за внасяне за разглеждане от Пленума на Висшия съдебен съвет на проект на Наредба за организацията и реда за извършване на проверка на декларациите по реда на Закона за противодействие на корупцията и за отнемане на незаконно придобитото имущество и за установяване на конфликт на интереси в органите на съдебната власт, Висшия съдебен съвет, Инспектората към Висшия съдебен съвет и Националния институт на правосъдието

В брой 7 от 19 Януари 2018 г. на Държавен вестник бе обнародван Закона за противодействие на корупцията и за отнемане на незаконно придобитото имущество (ЗПКОНПИ). Със закона се уреждат мерките за противодействие на корупцията, условията и редът за отнемане в полза на държавата на незаконно придобито имущество, статутът на функциите на Комисията за противодействие на корупцията и за отнемане на незаконно придобитото имущество и взаимодействието на Комисията с други държавни органи и международното сътрудничество.

Съгласно § 2, ал.1, т.1 от Допълнителните разпоредби на Закона, разпоредбите на глава пета (Декларации), осма (Конфликт на интереси) и петнадесета (Административнонаказателни разпоредби) се прилагат за служителите в администрацията на органите на съдебната власт, на Висшия съдебен съвет, на Инспектората към Висшия съдебен съвет и на Националния институт на правосъдието. Ал.6 на същата разпоредба от своя страна предвижда, че организацията и редът за извършване на проверката на декларациите, както и за установяване на конфликт на интереси за органите на съдебната власт Висшия съдебен съвет, Инспектората към Висшия съдебен съвет и Националния институт на правосъдието се уреждат с наредба на пленума на Висшия съдебен съвет.

2. Очаквани резултати от прилагането на проекта на акт.

С приемането на Наредбата се създават предпоставки за защита интересите на обществото чрез ефективно противодействие на корупцията в администрацията на органите на съдебната власт и ще се въведат гаранции, че съдебните служители в органите на съдебната власт, ВСС, ИВСС и НИП изпълняват правомощията или задълженията си честно и почтено, при спазването на Конституцията и законите.

Наредбата създава предпоставки за предотвратяване на възможностите за незаконно придобиване на имущество и разпореждането с него и за повишаване на общественото доверие в съдебната система.

Предложеният проект на акт няма да доведе до пряко и/или косвено въздействие върху бюджета на съдебната власт.

1. Очаквани резултати от предлагането на проекта на акт

Предложеният проект на акт няма да доведе до пряко и/или косвено въздействие върху държавния бюджет.

**Изготвил: /П/**

**Началник отдел „ФРА”**

**Съгласувал: /П/**

**Директор дирекция „Бюджет и финанси”**